section_heading: Prva generacija
paragraph_text: Već u početku automobil je bio dostupan u tri karoserijske izvedbe - limuzina, hatchback (službenog naziva Liftback) i karavan, a ponuda motora sastojala se od tri benzinska obujma 1.6, 1.8 i 2.0 litre te jednog turbodizelaša obujma 2.0 litre. Karavanska izvedba izgledom je bila identična drugoj generaciji Toyote Caldine koja se prodaje samo na japanskom tržištu. Cijela paleta modela bila je poznata po solidnoj kvaliteti izrade, pouzdanosti, prostranoj unutrašnjosti i bogatoj serijskoj opremi. Izgled modela lagano je izmijenjen u ljeto 2000. godine kada su u ponudu uvršteni i motori s Toyotinom VVT-i tehnologijom inteligentnog varijabilnog upravljanja ventilima.